पाएं अपने शहर की ताज़ा ख़बरें और फ्री ई-पेपरडाउनलोड करें
इन दिनों जिले में कोरोना का कहर चल रहा है और लोग कोरोना को लेकर काफी चिंतित दिखाई दे रहे हैं और उनकी दूसरी लहर इतनी खतरनाक है कि लोग अपने घरों से बाहर निकलने में भी सहम रहे हैं ऐसे में जिला अस्पताल में संचालित कोरोना लैब द्वारा लोगों को गलत सूचना दी जा रही है जिसके कारण संक्रमण का तो खतरा बढ़ ही रहा है साथ ही लोगों को भ्रमित भी किया जा रहा है।जानकारी के अनुसार करौली जिले में शुक्रवार को कोरोना संक्रमित कि सूची जारी हुई जिसमें 227 कोरोना संक्रमित मरीज मिले लेकिन इनमें से लगभग एक चौथाई से भी अधिक लोगों को कोरोना रिपोर्ट का पॉजिटिव के स्थान पर नेगेटिव होने का मैसेज पहुंचा लेकिन जब जिला अस्पताल की चिकित्सा विभाग की टीम द्वारा लोगों को पॉजिटिव होने का संदेश मिला तो वह पशोपेश की स्थिति में आ गए और चिकित्सा विभाग के कर्मचारियों से ही उलझने लगे लेकिन जब उन्हें उनकी रिपोर्ट बताई तो वह नेगेटिव के स्थान पर पॉजिटिव मिली ।
चिकित्सा विभाग की टीम द्वारा उन्हें बमुश्किल तरीके से शांत किया गया और समझाइश के बाद पॉजिटिव रिपोर्ट दी गई और उन्हें दवाई दी।समय से लेट पहुंचरहे लोगों को मैसेजकोरोना की जांच के बाद लोगों के पास उसका मैसेज तो तुरंत पहुंच रहा है लेकिन कोरोना जांच की रिपोर्ट का मैसेज लोगों के पास रिपोर्ट आने के 2 या 3 दिन बाद पहुंच रहा है। जिसके चलते लोगों को जिला अस्पताल एवं पूर्ण जांच लैब जाकर अपने रिजल्ट की जानकारी लेनी पड़ रही। ऐसे में कई संक्रमित मरीज हुई जांच रिपोर्ट की जानकारी के लिए अस्पताल में पहुंच रहे हैं जिससे संक्रमण का खतरा अधिक बढ़ गया है।
कुछ मरीजों की रिपोर्ट मैसेज मेंगलत हो गई थीकुछ मरीजों की रिपोर्ट मैसेज में गलती हुई थी जो कि नए कार्मिकों के लगने के बाद तकनीकी एवं मानवीय भूल के कारण हो गई है। हालांकि लिस्ट के तहत हमारी सारी रिपोर्ट पॉजिटिव और नेगेटिव बिल्कुल साफ तौर पर स्पष्ट हो रही है।-धर्म बाई मीणा, आरटी पीसीआर लैब इंचार्जशीघ्र ही सुधार कर लिया जाएगाअभी इस तरह के किसी भी मामले की पुष्टि तो नहीं हुई है, लेकिन अभी हाल ही में नए सूचना सहायक लगाए गए हैं। जो कि सॉफ्टवेयर को लेकर नहीं समझ पाए हो इसके कारण हो सकता है। गलती हो गई हो जिसमें शीघ्र ही सुधार कर लिया जाएगा।-डॉ. दिनेश गुप्ता, प्रमुख चिकित्सा अधिकारी जिला अस्पताल करौली
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn